stanford-oval/wikipedia huggingface dataset:
Dorset
Hallinto

Dorsetilla ei ole ollut hallinnollista asemaa huhtikuusta 2019 lähtien, jolloin kreivikunnanvaltuusto lakkautettiin ja kreivikunta jaettiin kahteen itsenäiseen yhtenäishallintopiiriin. Lordiluutnantti Angus Campbell on edustanut Yhdistyneen kuningaskunnan hallitsijaa kreivikunnassa tammikuusta 2014 lähtien.
Hallinto > Osa-alueet

Dorsetin muodollisen kreivikunnan alueella sijaitsevat seuraavat hallinnolliset alueet:
Dorsetin aluehallinto
1. taso: Hallintopiirit
2. taso: Kunnat
| Hallinnon taso | Väkiluku (2020) | Lähde | Kartalla |
| --- | --- | --- | --- |
| Dorset * | 380 000 |  | 1 |
| Bournemouth, Christchurch ja Poole * | 397 000 |  | 2 |
* Yhtenäishallintopiiri
Yhtenäishallintopiirit jakaantuvat edelleen 190 kuntaan (civil parish), joilla on omat kunnan- tai kaupunginvaltuustonsa. Kunnat edustavat asukkaitaan paikallishallinnon ylempiin tasoihin nähden, tuottavat paikallisia palveluja ja pyrkivät parantamaan kunnan elintasoa. Ne voivat järjestää asukkailleen esimerkiksi vapaa-ajankeskuksia, puistoja, viljelypalstoja, bussikatoksia, julkisia jäteastioita ja parkkialueita.
Talous

Dorset on enimmäkseen maaseutua sen kaakkoisosassa sijaitsevaa Bournemouthin ja Poolen kaupunkialuetta lukuun ottamatta. Maanviljely on yhä merkittävin maankäytön muoto, vaikka se ei olekaan enää tärkein työllistäjä. Kreivikunnan liitukiviylänköjen suurilla maatiloilla harjoitetaan lypsykarjataloutta ja ohranviljelyä. Alavammilla mailla maatilat ovat pienempiä ja monialaisia, ja niillä kasvatetaan sikoja ja siipikarjaa sekä harjoitetaan puutarhataloutta.
Metsätalouden merkitys on kasvanut ja Forestry Commission omistaa suurimman osan metsistä. Portlandin kalkkikiveä ja Purbeckin marmoria louhitaan rakennusteollisuuden käyttöön. Dorsetissa on myös yksi Britannian viimeisistä yhä toiminnassa olevista kaoliinisavikaivoksista, josta saatavaa savea kuljetetaan Staffordshireen keramiikkateollisuuden käyttöön. Kimmeridgen lähistöltä on porattu jonkin verran maaöljyä ja maakaasua.
Matkailusta on tullut tärkeä elinkeino, varsinkin Dorsetin suurimmissa kaupungeissa Bournemouthissa, Poolessa ja Weymouthissa. Bournemouth on ollut lomakeskus jo vuodesta 1879 asti, ja myös Weymouthissa ja Portlandissa vierailee vuosittain paljon turisteja.
Liikenne > Tiestö

Dorsetin alueella kulkee kaksi suurta tietä:
Guildfordista tuleva valtatie A31 kulkee Dorsetin itäosien läpi ja päättyy Bere Regisin kylään Warehamin lähistöllä;
Southamptonista tuleva valtatie A35 kulkee Dorsetin läpi ja päättyy Honitonin kaupunkiin Kaakkois-Devonissa.
Liikenne > Rautatiet

Lontoon Waterloon rautatieasemalta saapuva päärata kulkee Bournemouthin, Poolen ja Warehamin kautta ja päättyy Weymouthiin. Weymouthista liikennöi myös seutujunia Bristolin Temple Meadsin rautatieasemalle.
Liikenne > Lauttaliikenne

Weymouthin ja Poolen satamista liikennöi lauttoja Englannin etelärannikolle, Guernseyn ja Jerseyn saarille sekä Cherbourgiin ja Saint-Malon satamiin Ranskan pohjoisrannikolla.
Liikenne > Lentoliikenne

Dorsetin ainoa kansainvälinen lentokenttä sijaitsee Bournemouthissa. Sieltä on lentoyhteyksiä Espanjaan, Portugaliin, Kreikkaan, Turkkiin, Puolaan, Sveitsiin, Maltalle, Suomeen, Italiaan ja Kyprokselle.
Väestö

Vuonna 2020 Dorsetin muodollisessa kreivikunnassa oli noin 777 000 asukasta ja seuraavat yli kymmenentuhannen asukkaan asutuskeskukset:
| Asutuskeskus | Hallinnollinen alue | Väkiluku (2020) | Lähde |
| --- | --- | --- | --- |
| Bournemouth | Bournemouth, Christchurch ja Poole | 199 000 |  |
| Poole | Bournemouth, Christchurch ja Poole | 160 000 |  |
| Christchurch | Bournemouth, Christchurch ja Poole | 57 000 |  |
| Weymouth | Dorset | 55 000 |  |
| Ferndown | Dorset | 28 000 |  |
| Dorchester | Dorset | 22 000 |  |
| Wimborne Minster | Dorset | 16 000 |  |
| Verwood | Dorset | 14 000 |  |
| Bridport | Dorset | 14 000 |  |
| Blandford Forum | Dorset | 12 000 |  |
| Gillingham | Dorset | 11 000 |  |
| Swanage | Dorset | 11 000 |  |
Kulttuuri > Urheilu

Vuoden 2012 kesäolympialaisten purjehduskilpailut käytiin Dorsetin rannikolla.
Tunnukset > Lippu

File:Whitchurch Canonicorum, Parish Church of St Candida and Holy Cross (niche figure detail) - geograph.org.uk - 1338366.jpg
Pyhän Candidan veistos hänen nimikkokirkossaan Whitchurchin kylässä.
Dorsetin lipussa on keltaisella pohjalla punaisen reunuksen ympäröimä valkoinen risti. Lippu valittiin kreivikunnanvaltuuston vuonna 2008 järjestämässä suunnittelukilpailussa, ja sen suunnittelivat Dorsetista kotoisin olevat Dave White ja Stephen Coombs. Miehet ottivat suunnitelmansa lähtökohdaksi Cornwallin ja Devonin ristiliput. He päätyivät käyttämään lipussa valkoista ja punaista väriä, koska ne esiintyvät myös kreivikunnanvaltuuston vaakunassa, ja täydensivät väriyhdistelmän keltaisella. Lippu on omistettu viikinkien vuonna 831 surmaamalle Pyhälle Candidalle ja se otettiin viralliseen käyttöön 16. syyskuuta 2008.
Tunnukset > Pyhän Candidan päivä

Dorsetin kreivikuntapäivää vietetään kesäkuun 1. päivänä Pyhän Candidan muistoksi.
Tunnukset > Nimikkokukka

Vuonna 2004 Dorsetin nimikkokukaksi valittiin kellokanerviin kuuluva Erica ciliaris Plantlife International -järjestön pitämässä yleisöäänestyksessä. Kasvin nimi on englanniksi Dorset heath, ’dorsetinkellokanerva’. Sitä esiintyy Yhdistyneessä kuningaskunnassa vain Kaakkois-Dorsetissa (erityisesti Purbeckin saarella), Länsi-Cornwallissa sekä satunnaisesti Devonissa ja Hampshiressä.
Tunnukset > Perinneruoat

Dorsetin perinneruokia ovat muun muassa:
Dorset dough cake – hiivalla kohotettu ja kuivahedelmillä höystetty maustekakku;
Dorset fair gingerbread – soodalla kohotettuja ja inkiväärillä maustettuja pikkuleipiä;
Dorset knobs – kovia sämpylöitä, jotka paistetaan kolmeen kertaan;
Dorset apple cake – sokerikakkupohjainen omenapiirakka.
Dorset Blue Vinney on Sturminsterissä valmistettu ruskean homeen peittämä sinihomejuusto, jonka pistävä maku vaihtelee miedosta voimakkaaseen.
Aiheesta muualla

Kuvia tai muita tiedostoja aiheesta Dorset Wikimedia Commonsissa
Dorset Council (yhtenäishallintopiiri)
Bournemouth, Christchurch and Poole Council (yhtenäishallintopiiri)
Visit Dorset (matkailusivusto)
Lounais-Englannin hallintopiirit
| --- | --- |
Bristol
Cornwall: Cornwall • Isles of Scilly
Devon: East Devon • Exeter • Mid Devon • North Devon • Plymouth • South Hams • Teignbridge • Torbay • Torridge • West Devon
Dorset: Bournemouth, Christchurch and Poole • Dorset
Gloucestershire: Cheltenham • Cotswold • Forest of Dean • Gloucester • South Gloucestershire • Stroud • Tewkesbury
Somerset: Bath and North East Somerset • Mendip • North Somerset • Sedgemoor • South Somerset • Taunton Deane • West Somerset
Wiltshire: Swindon • Wiltshire
Durdle Door Dorsetin rannikolla lähellä West Lulworthin kylää.
Maiden Castlen vallituksia.
Tolpuddlen marttyyrien muistojuhla vuonna 2016.
Dorsetin tärkeimmät liikenneyhteydet.
Veneitä Bournemouthin rannalla.
Dorset Blue Vinney -sinihomejuusto on saanut EU:n suojatun maantieteellisen merkinnän.
Täyskierto

Järvien lämpötilakerrostuminen neljän vuodenajan kierrossa.
Täyskierto tarkoittaa järvessä keväällä ja syksyllä tapahtuvaa koko vesirungon sekoittumista pinnasta pohjaan. Järvet voidaan luokitella täyskiertojen lukumäärän perusteella: muun muassa amiktinen, dimiktinen, polymiktinen ja meromiktinen. Suomessa, lauhkealla ilmastovyöhykkeellä, järvissä tapahtuu kaksi täyskiertoa eli järvet ovat dimiktisiä.
Täyskierto Suomen järvissä

Makea vesi on tiheimmillään eli painavinta noin 4°C lämpötilassa. Keväällä veden pintakerrosten lämmetessä, lämpimämpi ja tiheämpi vesi painuu pinnalta pohjalle ja aiheuttaa vesirungon pystysuuntaisen sekoittumisen, täyskierron. Pinnalta siirtyy pohjalle hapekasta vettä, ja samalla pohjasta nousee ravinteita pinnalle.
Kesällä päällysvesien lämmetessä edelleen, vesi alkaa lämpötilakerrostua eli täyskierto pysähtyy. Yli 4°C lämpötilassa vesi on jälleen kevyempää, eikä enää painu pohjalle vaan pysyy pinnalla ja lämpenee edelleen. Näin muodostuu järvien kesäkerrostuneisuus . Mitä lämpimämmäksi päällysvesi lämpenee kesän aikana, sitä vahvempi kerrostuneisuus on, eikä pystysuuntaista sekoittumista pääse tapahtumaan. Tuuli voi sekoittaa järviä 5–20 metrin syvyyteen asti. Lämmintä päällysvettä ja viileämpää alusvettä erottaa niin sanottu harppauskerros, jossa lämpötilan muutos pintaan nähden voi olla 10 astetta.
Syksyllä päällysvesi jäähtyy ja tihentyessään painuu pohjaan ja aiheuttaa täyskierron. Vesirungon sekoittuessa, hapekasta vettä pääsee jälleen alusveteen ja alusvedestä ravinteita päällysveteen. Täyskierron jälkeen lämpötila on sama koko vesirungossa.
Talvella vesi jäähtyy edelleen. Alle 4°C lämpötilassa vesi on jälleen kevyempää, eikä enää painu pohjalle vaan pysyy pinnalla ja jäähtyy edelleen. Muodostuu talvikerrostuneisuus, jossa päällysvesi on kylmempää kuin alusvesi. Päällysveden jäähtymisen jatkuessa sen lämpötila laskee jäätymispisteeseen ja pinnalle muodostuu jääpeite.
JVG

| JVG |
| --- | --- |
 JVG esiintymässä YleX PoP -tapahtumassa Oulussa 2014.
Tiedot
Toiminnassa:  2009–
Tyylilaji:  Hip hop, pop
Kotipaikka:  Helsinki
Laulukieli:  suomi
Jäsenet:  Jare Brand   Ville Galle  
Levy-yhtiö:  Monsp Records (2010–2012)   PME Records (2013–)  
Aiheesta muualla
Kotisivut
Infobox OKNimi-testi OK: 
JVG (ensimmäisen levyn aikoihin Jare & VilleGalle) on helsinkiläinen rap-duo. Sen muodostavat Jare Joakim Brand (s. 8. lokakuuta 1987) ja Ville-Petteri Galle (s. 4. lokakuuta 1987).
Duo nousi julkisuuteen keväällä 2011 julkaistulla kappaleellaan ”Häissä”. Kappale nousi Suomen virallisen singlelistan, Latauslistan ja Finnish Dance Chart -listan kärkeen ja se valittiin Suomen viralliseksi kesähitiksi vuonna 2011. Esikoisalbumi Mustaa kultaa julkaistiin Monsp Recordsin kautta 27. huhtikuuta 2011. Myös se nousi heti Suomen virallisen albumilistan kärkeen ja myi kultaa 21. kesäkuuta 2011. JVG:n toinen albumi Jvg.fi julkaistiin 30. toukokuuta 2012 myös Monsp Recordsin julkaisemana. Myös se nousi suoraan Suomen virallisen albumilistan ykköseksi. Kolmas albumi Voitolla yöhön julkaistiin 28. helmikuuta 2014 JVG:n oman PME Records -levy-yhtiön kautta. Kahden edellisen albumin tavoin myös Voitolla yöhön nousi albumilistan kärkeen.
Jare vuonna 2011.
Jare Brand vuonna 2014 YleX PoP Oulussa.
VilleGalle vuonna 2011.
VilleGalle Oulussa vuonna 2014.
Historia > Tausta

Jare Brand on opiskellut kiinteistötaloutta Aalto-yliopistossa. Ville Galle on valmistunut ilmastointiasentajaksi. Duon molemmilla jäsenillä on urheilutausta: Galle on pelannut nuorempana jalkapalloa FC Kontussa ja jääkiekkoa OKK:ssa ja myöhemmin Jokereissa A-junioreihin asti. Jääkiekkouransa jälkeen hän pelasi kaukalopalloa Bewe Sportissa voittaen kolme Suomen-mestaruutta. Brand taas on pelannut jalkapalloa Puotinkylän Valtissa sekä amerikkalaista jalkapalloa Helsinki Wolverinessa.
Historia > 2009–2010: Uran alku

Räppäämisen Jare Brand ja Ville Galle aloittivat kaveriporukassa kokeilumielessä. Yhteisen musiikkiuransa Brand ja Galle aloittivat ”Koutsi soittaa” -kappaleella, johon he kuvasivat myös ystävilleen suunnatun musiikkivideon kotivideotyyliin. Video julkaistiin YouTube-palvelussa joulukuussa 2009. Huhtikuussa 2010 julkaistu toinen video ”Koutsi hoitaa” sen sijaan oli Anatom Allstarin ammattimaisesti toteuttama, ja siinä esiintyivät cameorooleissa Gallen ystävät jääkiekkoilijat Mikael Kurki ja Jori Lehterä sekä rap-artisti Juno. Kesällä 2010 julkaistiin duon kolmas video, muun muassa Helsingin uimastadionilla kuvattu ”Holidai”, jossa Juno esiintyi vierailevana artistina ja cameo-rooleissa olivat mukana Kurki sekä jalkapalloilijat Perparim ja Mehmet Hetemaj.lähde?
Läpimurtonsa julkisuuteen Jare & VilleGalle teki lokakuussa 2010, kun YouTubessa julkaistiin video heidän muutamaa kuukautta myöhemmin digitaalisesti ladattavaksi julkaistuun esikoissingleensä ”Epoo”. Kappaleella esiintyi vierailijana Heikki Kuula, ja cameoissa olivat mukana Gee, toinen kappaleen tuottaneen Coach Beats -duon jäsenistä, sekä jääkiekkoilijat Mikael Kurki, Siim Liivik ja Jere Karalahti, jonka esiintyminen sai huomiota tiedotusvälineissä. ”Epoo” oli myös Jare & VilleGallen ensimmäinen miljoonan katselukerran rajan YouTubessa ylittänyt musiikkivideo.lähde?
Historia > 2011: Ensimmäinen albumi Mustaa kultaa

Jare & VilleGalle julkaisi YouTubessa 2. maaliskuuta 2011 ensimmäisen radioasemille julkaistun singlensä, DJPP:n ja Vakiosäätäjän tuottaman ”Nelisilmän”, jonka lauluosuudet esitti jälleen Heikki Kuula. Myös ”Nelisilmä”-kappaleen musiikkivideota on katsottu YouTubessa yli neljä miljoonaa kertaa. Vielä saman kuun aikana YouTubeen vuoti Jare & VilleGallen kappale ”Häissä”, jonka virallinen julkaisu tapahtui niin ikään YouTubessa vasta paria päivää myöhemmin. Musiikkivideon julkaisu ajoitettiin jääkiekon SM-liigan mestaruuden ratkeamisen aikoihin ja videolla esiintyivät SM-loppuotteluissa pelanneista jääkiekkoilijoista Ville Peltonen, Max Wärn, Eetu Pöysti ja Jari Sailio sekä aikaisemminkin duon videoilla mukana olleet Mikael Kurki ja Siim Liivik, joka teki myös ensiesiintymisensä rap-artistina taiteilijanimellä Märkä-Simo. Lisäksi cameoroolin tekivät muusikot Juno, Teflon Brothers eli Heikki Kuula, Voli ja Pyhimys sekä jääkiekkoilija Kim Strömberg ja pokeriammattilainen Ilari Sahamies.lähde?
Vaikka Galle totesi MoonTV:n haastattelussa loppuvuodesta 2010, ettei suunnitelmiin kuulu albumin tekeminen, esikoisalbumi Mustaa kultaa julkaistiin 27. huhtikuuta 2011 Monsp Recordsin kautta. Jare & VilleGallen kappale ”Häissä” äänestettiin Suomen viralliseksi kesähitiksi 2011. Mustaa kultaa sijoittui ilmestyttyään Suomen virallisen albumilistan kärkeen ja myi kultaa 21. kesäkuuta 2011. Monsp Records julkaisi albumista vinyylipainoksen 30. marraskuuta 2011. Se sisältää alkuperäisten kappaleiden lisäksi yhden uuden kappaleen ”Mitä sä siit tiiät (Heeeyyy)” ja sen instrumentaaliversion sekä instrumentaaliversiot kappaleista ”Häissä”, ”Kasarin lapsi”, ”Nelisilmä” ja ”Raiders”. Kappaleesta ”Mitä sä siit tiiät (Heeeyyy)” julkaistiin myös musiikivideo syyskuussa 2011. Sillä vierailevat Ruudolf ja Karri Koira, ja sen videolla cameo-rooleissa ovat Mikael Kurki, Pyhimys ja Gracias. ”Häissä”-kappale ylitti platinarajan 20. huhtikuuta 2012.
Historia > 2012: Toinen albumi jvg.fi

Jare & VilleGalle voitti 20. tammikuuta 2012 järjestetyssä Emma-gaalassa kaksi palkintoa kategorioissa Vuoden tulokas ja Mustaa kultaa -albumi palkittiin kategoriassa Vuoden hiphop- / elektroninen-albumi. Lisäksi he olivat ehdolla kategoriassa Yleisöäänestys (Vuoden kotimainen artisti / yhtye), Mustaa kultaa -albumi kategoriassa Vuoden albumi ja ”Häissä” -kappale kategoriassa Vuoden biisi.
Galle vieraili maaliskuussa julkaistulla rap-yhtye Gasellien ”Hiki”-kappaleen musiikkivideolla. Monsp Records julkaisi 20. maaliskuuta tiedotteen, jossa ilmoitettiin yhtyeen virallisen nimen muuttuneen Jare & VilleGallesta lyhyempään muotoon JVG. Samassa tiedotteessa kerrottiin, että duon toinen albumi jvg.fi julkaistaan 30. toukokuuta 2012. 28. maaliskuuta YouTubessa julkaistiin Unibetin sponsoroima musiikkivideo kappaleesta ”Ei sul riitä”. Videolla nähdään entinen jääkiekkoilija Esa Tikkanen. Kyseistä kappaletta ei löydy miltään yhtyeen albumilta, vaan sen pystyi lataamaan ilmaiseksi Unibetin verkkosivulta. Monsp Records julkaisi albumin ensimmäisen singlen ”Karjala takaisin” YouTubessa 16. huhtikuuta. Kappaleella vierailee Freeman ja siitä julkaistiin musiikkivideo toukokuussa. Videolla nähdään rap-artisti Gracias. Albumin toinen single ”Kran Turismo” julkaistiin YouTubessa 11. toukokuuta. Kappaleella vierailee reggaeartisti Raappana ja se myi kultaa elokuun puolessa välissä. Jvg.fi-albumin toinen musiikkivideo julkaistiin heinäkuun puolessavälissä kappaleesta ”Töttöröö”. Kappaleella vierailevat Ruudolf ja Karri Koira. Albumin kolmas musiikkivideo julkaistiin kappaleesta ”Kran Turismo” heinäkuun lopulla. Video on livetaltiointi JVG:n keikoilta.lähde?
Galle oli mukana Tanssii tähtien kanssa -ohjelman 16. syyskuuta 2012 alkaneella 7. tuotantokaudella, tanssiparinaan tanssinopettaja Kia Lehmuskoski. He karsiutuivat ohjelmasta toisessa pudotuksessa 7. lokakuuta 2012. JVG perusti vuoden 2012 lopulla oman levy-yhtiön, PME Recordsin yhdessä taustatiimiin kuuluvien Antti Kososen ja Andrei Kipahdin kanssa. PME Recordsin ensimmäinen julkaisu oli Gallen pikkuveljen Mäk Gäliksen debyyttisingle ”Mäk is bäk”.lähde?
Historia > 2013–2014: Kolmas albumi Voitolla yöhön

JVG:n kolmas albumi Voitolla yöhön julkaistiin 28. helmikuuta 2014. Albumin ensimmäinen, sen omaa nimeä kantava, single ”Voitolla yöhön” julkaistiin 28. marraskuuta 2013. Toinen single ”Huominen on huomenna” julkaistiin 7. helmikuuta 2014. Kappaleella vierailee Anna Abreu. ”Huominen on huomenna” muodostui JVG:n uran menestyneimmäksi kappaleeksi sitten vuoden 2011 ”Häissä”-kappaleen, oltuaan parhaimmillaan Suomen ostetuin, ladatuin ja radioiden soitetuin kappale. Albumia ovat olleet tuottamassa DJPP ja MDS, ja se on kahteen aikaisempaan albumiin nähden tyyliltään elektronisempaa. Uudella albumilla vierailevat muun muassa Märkä-Simo, Sanni ja Karri Koira. Albumilla olevasta possebiisistä ”Mist sä tuut?” julkaistiin studiosessiotyylinen musiikkivideo helmikuun lopulla 2014. Kappaleella vierailevat Gracias, Paperi T, Juno, Stepa, Särre, Gasellit ja Kube. Albumilta julkaistiin vielä neljäs musiikkivideo huhtikuussa 2014 kappaleesta ”Fäijönii” ja viides kesäkuussa kappaleesta ”Etenee”. ”Fäijönii”-kappaleella vierailee Mikael Gabriel ja ”Etenee”-kappaleella Pete Parkkonen. Voitolla yöhön-albumi nousi Suomen virallisen albumilistan ensimmäiselle sijalle.
JVG toimi Cheekin lämmittelijänä tämän Olympiastadionin konserteissa 22.–23. elokuuta 2014.
Historia > 2015–2016: Neljäs albumi 247365 ja kirja

JVG julkaisi uuden singlen ”Mauton jasso” 30. tammikuuta 2015. Tulevan albumin toinen single ”Tuulisii” julkaistiin 13. huhtikuuta 2015. Ennen uuden albumin julkaisua julkaistiin 10. heinäkuuta single nimeltä ”Tarkenee”, jossa on mukana Teemu Brunila. Kesällä 2015 Galle osallistui Vain elämää -televisiosarjaan, joka esitettiin televisiossa syksyllä 2015. JVG:n neljäs albumi 247365 julkaistiin 10. syyskuuta. JVG julkaisi kaksi päivää ennen albumin julkaisua neljännen singlensä ”Takajeejeen”. JVG:n neljännen albumin levynjulkistuskeikka järjestettiin historiallisesti suorana lähetyksenä Facebookin kautta 10. syyskuuta. Keikkalähetyksellä oli parhaimmillaan 12 000 katsojaa.
JVG esiintyi toukokuussa 2016 Hartwall Arenalla Helsingissä kahtena peräkkäisenä päivänä (27. ja 28.).
JVG:stä ilmestyi syksyllä 2016 Etenee - JVG:n tarina -niminen kirja, jonka kirjoitti Laura Friman ja kirjassa olevat kuvat on ottanut Andrei Kipahti. JVG julkaisi 13. toukokuuta 2016 ”Hehkuu”-nimisen singlen.
Historia > 2017–2018: Viides albumi Popkorni

Keväällä 2017 JVG osallistui Anssi Kela ja isot biisit -ohjelmaan, jossa se esitti coverin Eppu Normaalin kappaleesta ”Urheiluhullu”. Kappale julkaistiin singlenä 13. maaliskuuta 2017. Aiemmin helmikuussa 2017 julkaistiin uusi single "Sitä Säät Mitä Tilaat”, jolla vierailee Ellinoora. JVG:n viides albumi Popkorni julkaistiin 28. elokuuta 2017. Albumin nimikkosingle ”Popkorni” julkaistiin joulukuussa 2017 erillisenä singlenä, vaikka ennen albumin julkaisua ei ollut julkaistu yhtäkään singleä albumilta. Vuonna 2018 duo vieraili Tippa-T:n singlellä ”Roska silmäs” ja Gasellit-yhtyeen singlellä ”Mitä Mä Malagas?”.
Vuoden 2019 syyskuussa JVG:n single "Tarkenee" vuodelta 2015 ylitti ensimmäisenä suomenkielisenä kappaleena 20 miljoonan striimauksen rajan.
Historia > 2019–2020: Kuudes albumi Rata/raitti ja Vain elämää

Vuonna 2020 JVG joutui perumaan kevään areenakiertueensa koronaviruspandemian takia. Alkuvuodesta 2022 ensi-iltansa sai yhtyeestä kertova dokumenttielokuva JVG-elokuva: Vuodet ollu tuulisii.
Palkinnot

Emma-gaala 2011: vuoden tulokas, vuoden hiphop-/elektroninen-albumi (Mustaa kultaa)
Emma-gaala 2014: vuoden hiphop-albumi (Voitolla yöhön)
Emma-gaala 2015: vuoden yhtye, vuoden striimatuin biisi (Tarkenee)
Emma-gaala 2020: vuoden yhtye, vuoden biisi (”Ikuinen vappu”), vuoden pop-albumi (Rata/Raitti) ja vuoden striimatuin biisi (”Ikuinen vappu”)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu
JVG
| --- | --- |
Studioalbumit:  Mustaa kultaa  jvg.fi  Voitolla yöhön  247365  Popkorni  Rata/Raitti  Mun tapa pelata 
EP:t:  Mist sä tuut  Tarkenee EP 
Singlet:  "Epoo"  "Nelisilmä"  "Häissä"  "Mitä sä siit tiiät (Heeeyyy)"  "Karjala takaisin"  "Kran Turismo"  "Voitolla yöhön"  "Huominen on huomenna"  "Venäläist rulettii"  "Mist sä tuut?"  "Kmdod"  "Etenee"  "Mauton jasso"  "Tuulisii"  "247365"  "Tarkenee"  "Takajeejee"  "Paluu tulevaisuuteen"  "Hehkuu"  "Revolveri"  "Mist sä tuut, Pt. 2"  "Sitä säät mitä tilaat"  "Urheiluhullu"  "Popkorni"  "Ikuinen vappu"  "Frisbee"  "Rahan Takii"  "Rakastuit Looseriin"  "Sika"  "Juhlittiin Ja Tapeltiin"  "Pintakaasulla"  "Villi Länsi"  "Liike On Lääke"  "Vamos"  "Amatimies" / "Viikonloppu"  "Verkkareis" / "Mun Tapa Pelata"  "Purjeissa"  "Oisko Tää Täs" / "Popinpelko"  "Rallikansa" 
Musiikkivideot:  Koutsi soittaa  Koutsi hoitaa  Holidai  Epoo  Nelisilmä  Häissä  Edustusvaimo  Mitä sä siit tiiät (Heeeyyy)  Faija  Ei sul riitä  Karjala takaisin  Töttöröö  Kran Turismo  Viiksimies  Voitolla yöhön  Huominen on huomenna  Mist sä tuut?  Kran Turismo (Remix)  Fäijönii  Etenee  Sara Chafak (Remix)  Mauton jasso  Tuulisii  247365  Tarkenee  Takajeejee  Paluu tulevaisuuteen  Revolveri  Mist sä tuut Part 2  Matti & Teppo  Hombre
Kölner Haie

| Kölner Haie |
| --- | --- |

Perustettu:  1972
Entiset nimet:  Kölner EC   1972-1994   Kölner Haie   1994-
Kaupunki:   Köln, Saksa
Kotiareena:  Lanxess Arena
– kapasiteetti:  18 500
Sarjataso:  DEL
Värit:                
Toimitusjohtaja:   Matthias Baldys
Päävalmentaja:   Kari Jalonen
Mitalit
Kultaa:  8 (1977, 1979, 1984, 1986, 1987, 1988, 1995, 2002)
Hopeaa:  6 (1996, 2000, 2003, 2008), 2013, 2014)
Pronssia:  1 (2008)
Infobox OKVirheellinen NIMI-arvo: 
Kölner Haie (suom. Kölnin hait) on Saksan DEL-liigassa pelaava kölniläinen jääkiekkoseura, joka perustettiin vuonna 1972. Kotiottelunsa seura pelaa Lanxess Arenalla. Se on voittanut Saksan mestaruuden kahdeksan kertaa (1977, 1979, 1984, 1986, 1987, 1988, 1995 ja 2002). Joukkueen päävalmentajana on kaudesta 2024-2025 lähtien Kari Jalonen.